als_Latn dik_Latn sag_Latn
Sot Motorola bëri të ditur se telefoni Moto X Android do të dalë në shitje në 1 shkurt, fillimisht në Britani dhe njëkohësisht ka ndaluar së hedhuri në treg produkte të reja.
Kompania ka treguar interes të madh për tregun e tableteve. Kompania, e cila tani i përket Google, kthehet në tregun e tableteve pas pak kohe mungese.
Kanë kaluar dy vjet qëkur ka dalë në treg Xoom 2-shi dhe kjo pajisje e re nga kompania amerikane ka dalë më vonë nga ç’ishte planifikuar. Disa kanë spekuluar se tableti i ri mund të bëhet pjesë e lajmeve të sotme, gjë e cila nuk ishte e vërtetë. Pocket-lint zbulon se Motorola po konsideron të krijojë një pajisje të re në këtë fushë.
Gjatë një interviste me Pocket-lint shefi ekzekutiv, Dennis Woodside tregoi se tabletet po konsideroheshin më shumë nga Motorola.
’’Prioriteti kryesor janë telefonat inteligjentë, por dilema qëndron në faktin se duhet ofruar diçka që produktet e tjera nuk e kanë. Ne po shikojmë tabletet’’.
’’Shumë njerëz na kanë kërkuar që të ndërtojmë një tablet duke përdorur Moto Maker për t`i modifikuar. Edhe mund ta bëjmë këtë gjë një ditë por mundësia më e madhe për ne janë pesë milionë njerëz pa telefonat inteligjentë,’’- tha ai. Fatkeqësisht kjo nuk mund të ndodhë për disa kohë. “Duhet të përqëndrohesh. Ne gjithashtu mund të shkojmë tek kompania ngjitur dhe të ndërtojmë frigoriferë” – na shpjegoi ai. ’’Duhet të vendosim dhe të bindim konsumatorët në ato çka ne besojmë dhe se jemi përqendruar tek interneti në celularë’’. (Herë të lexuara: 345)
als_Latn als_Latn als_Latn als_Latn als_Latn als_Latn